CELEX: 62009CN0278
Language: sk
Date: 2009-07-16 00:00:00
Title: Vec C-278/09: Návrh na začatie prejudiciálneho konania, ktorý podal Tribunal de grande instance de Paris (Francúzsko) 16. júla 2009 — Olivier Martinez, Robert Martinez/Société MGN Ltd.

12.9.2009   
            
            
               SK
            
            
               Úradný vestník Európskej únie
            
            
               C 220/29
            
         Návrh na začatie prejudiciálneho konania, ktorý podal Tribunal de grande instance de Paris (Francúzsko) 16. júla 2009 — Olivier Martinez, Robert Martinez/Société MGN Ltd.
   (Vec C-278/09)
   2009/C 220/56
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de grande instance de Paris
   
      Účastníci konania pred vnútroštátnym súdom
   
   
      Žalobcovia: Olivier Martinez, Robert Martinez
   
      Žalovaná: Société MGN Limited
   
      Prejudiciálna otázka
   
   Majú sa článok 2 a článok 5 ods. 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1) vykladať tak, že priznávajú právomoc súdu jedného členského štátu na rozhodovanie o žalobe podanej z dôvodu porušenia osobných práv, ku ktorému pravdepodobne došlo zverejnením informácií a/alebo fotografií na internetovej stránke spravovanej v inom členskom štáte spoločnosťou so sídlom v tomto druhom štáte, či dokonca v ďalšom členskom štáte a v každom prípade inom než v prvom členskom štáte:
   
               —
            
            
               buď za jedinej podmienky, že táto internetová stránka môže byť prehliadaná z tohto prvého štátu,
            
         
               —
            
            
               alebo aspoň keď medzi skutočnosťou súvisiacou so škodou a územím tohto prvého štátu existuje dostatočná, podstatná alebo zjavná súvislosť, a v tomto druhom prípade, ak táto súvislosť môže vyplývať z:
               
                           —
                        
                        
                           počtu pripojení na spornú stránku z tohto prvého členského štátu, vyjadreného v absolútnej hodnote alebo pomerne vzhľadom k všetkým pripojeniam na uvedenú stránku,
                        
                     
                           —
                        
                        
                           bydliska, či dokonca štátnej príslušnosti, osoby podávajúcej žalobu z dôvodu porušenia jej osobných práv, či vo všeobecnosti dotknutých osôb,
                        
                     
                           —
                        
                        
                           jazyka, v ktorom je šírená sporná informácia alebo z akejkoľvek inej skutočnosti, ktorá môže preukázať úmysel správcu tejto stránky sústrediť sa konkrétne na verejnosť tohto prvého štátu,
                        
                     
                           —
                        
                        
                           miesta, kde došlo k uvádzaným skutočnostiam a/alebo kde boli vyhotovené fotografické snímky, ktoré boli prípadne uverejnené na internete,
                        
                     
                           —
                        
                        
                           iných kritérií?
                        
                     
         
      (1)  Ú. v. ES L 12, 2001, s. 1; Mim. vyd. 19/004, s. 42.